Puteri Helena dari United Kingdom

Puteri Helena dari United Kingdom VA CI GCVO GBE RRC (Helena Augusta Victoria;Apabila Raja George V menggugurkan nama, terasul dan gelaran Jerman kerabat diraja berkenaan pada tahun 1917, the couple simply became Putera dan Puteri Christian tanpa gelaran wilayah. 25 Mei 1846 – 9 Jun 1923) merupakan puteri ketiga dan anakanda kelima kepada baginda berdua Ratu Victoria dengan Putera Albert.

Puteri Helena telah dididik oleh guru-guru peribadi yang telah diperkenan dipilih oleh paduka ayahandanya dengan kawan rapat dan penasihat baginda putera, Baron Stockmar. Zaman kanak-kanaknya diluangkan bersama dengan paduka ayahanda dan bondanya, berangkat antara berbagai-bagai tempat persemayaman diraja di Britain. Suasana mesra kerabat diraja itu berakhir pada 14 Disember 1861, apabila paduka ayahandanya mangkat dan paduka bondanya memasuki tempoh perkabungan yang penuh perasaan. Pada awal tahun 1860-an, Puteri Helena mula main cinta dengan pustakawan Jerman Putera Albert, Carl Ruland. Walaupun sifat hubungan itu sebahagian besarnya tidak diketahui, surat-surat romantik Puteri Helena kepada Ruland terselamat.Chomet, p. 6 Setelah baginda Ratu mengetahuinya pada tahun 1863, baginda berkenan memecat Ruland, yang kembali ke tempat asalnya Jerman. Tiga tahun kemudian, pada 5 Julai 1866, Puteri Helena berkahwin dengan putera Jerman Putera Christian dari Schleswig-Holstein. Pasangan ini tinggal di Britain, dalam jarak kunjungan dengan baginda Ratu, yang suka ada puteri-puterinya berdekatan, dan Puteri Helena bersama dengan adinda bongsunya, Puteri Beatrice, menjadi setiausaha tidak rasmi baginda Ratu. Walau bagaimanapun, selepas kemangkatan Ratu Victoria pada 22 Januari 1901, Puteri Helena agak kurang bertemu dengan adik-beradiknya yang masih hidup.

Puteri Helena merupakan ahli yang paling aktif dalam kerabat diraja, menjalankan banyak rancangan urusan diraja pada masa apabila kerabat diraja tidak dijangka kerap muncul di tempat awam. Baginda juga penaung amal yang aktif, dan salah satu ahli pengasas Palang Merah British. Baginda merupakan presiden pengasas Sekolah Jahitan Diraja, serta presiden Pertubuhan Jururawat Infirmari Rumah Kerja dengan Pertubuhan Jururawat British Diraja. Sebagai presiden kepada pertubuhan yang kedua itu, baginda merupakan penyokong kuat pendaftaran jururawat menentang nasihat Florence Nightingale.Chomet, p. 121 Baginda menjadi ahli yang pertama dalam kerabatnya untuk merai ulang tahun perkahwinannya yang ke-50 pada tahun 1916, namun suaminya mangkat setahun kemudian. Puteri Helena hidup lebih lama daripada suaminya selama enam tahun, dan mangkat pada usia 77 tahun di Rumah Schomberg pada 9 Jun 1923.

Terasul, gelaran, kurniaan dan lambang
220px|right|thumb|Jata Puteri Helena (1858–1917)

Terasul dan gelaran
 25 Mei 1846 – 5 Julai 1866: Yang Teramat Mulia (Her Royal Highness) Puteri Helena
 5 Julai 1866 – 17 Julai 1917: Yang Teramat Mulia (Her Royal Highness) Puteri Christian dari Schleswig-Holstein
 17 Julai 1917 – 9 Jun 1923: Yang Teramat Mulia (Her Royal Highness) Puteri Christian

Kurniaan
 1 Januari 1878: Companion of the Order of the Crown of India
 29 April 1883: Member of the Royal Red Cross
 23 Mac 1896: Lady of Justice of the Venerable Order of St John
 10 Februari 1904: Ahli Darjah Kedua Royal Family Order of King Edward VII
 3 Jun 1911: Ahli Darjah Kedua Royal Family Order of King George V
 3 Jun 1918: Dame Grand Cross of the Order of the British Empire.
 Ahli Darjah Pertama Royal Order of Victoria and Albert

Lambang
Pada tahun 1858, Puteri Helena dan tiga adindanya yang lain telah dikurniakan penggunaan lambang diraja, dengan ineskutseon perisai Saxony, dan dibezakan dengan label tiga titik perak. Pada lambang Puteri Helena, titik luaran membawa roses gules, dan di pusat membawa cross gules. Pada tahun 1917, ineskutseon telah digugurkan oleh waran diraja daripada Raja George V.

Anakanda
Putera dan Puteri Christian mempunyai enam orang anakanda, empat daripanya hidup sehingga dewasa. Baginda berdua mempunyai seorang cucunda, Valerie Marie zu Schleswig-Holstein, yang mangkat pada tahun 1953 sebagai keturunan terakhir baginda berdua.
NamaKeputeraanKemangkatanNotaPutera Christian VictorEilers, p. 20514 April 186729 Oktober 1900Putera kesayangan bondanya; mangkat tanpa berkahwin dan tanpa zuriat ketika berkhidmat dalam Perang BoerPutera Albert28 Februari 186927 April 1931Menggantikan sebagai ketua Kerabat Oldenburg pada tahun 1921; ada seorang puteri luar nikah, Valerie Marie zu Schleswig-HolsteinPuteri Helena Victoria3 Mei 187013 Mac 1948Tidak pernah berkahwin. Salah satu kemunculan awam terakhirnya merupakan di perkahwinan Ratu Elizabeth II akan datang dan Putera Philip, Duke EdinburghPuteri Marie LouiseEilers, p. 20612 August 18728 December 1956Berkahwin 1891; Putera Aribert dari Anhalt; tiada zuriat; perkahwinan bubar pada tahun 1900Putera Harald12 Mei 187620 Mei 1876Mangkat muda pada usia lapan hariPutera diputerakan mangkat tidak bernama7 Mei 18777 Mei 1877Diputerakan mangkat

Keturunan

Nota

Rujukan
 Battiscombe, Georgina, Queen Alexandra (Constable & Company Ltd, London, 1969)
 Bennett, D., Queen Victoria's Children (Gollancz, London, 1980) 
 Chomet, Seweryn, Helena: A Princess Reclaimed (Begell House, New York, 1999) 
 Dennison, Matthew, The Last Princess: The Devoted Life of Queen Victoria's Youngest Daughter (Weidenfeld & Nicolson, 2007) 
 Eilers, Marlene A., Queen Victoria's Descendants (Genealogical Publishing Company, 1987) 
 Longford, Elizabeth, Victoria R. I. (Weidenfeld & Nicolson, Second Edition 1987) 
 Marie Louise (Princess Marie Louise of Schleswig-Holstein), My Memories of Six Reigns (Second edition, Penguin, Middlesex, 1959)
 Packard, Jerrold M., Victoria's Daughters (St Martin's Griffin, New York, 1998) 
 Van der Kiste, John, Queen Victoria's Children (Sutton Publishing, Gloucester, 2006) 
 Princess Helena: Queen Victoria's third daughter (CreateSpace, 2015) 
 'Helena, Princess [Princess Christian of Schleswig-Holstein] (1846–1923)', Oxford Dictionary of National Biography, Oxford University Press, Sept 2004; online edn, Jan 2008, accessed 22 Feb 2008
 Wake, Jehanne, Princess Louise: Queen Victoria's Unconventional Daughter (Collins, London, 1988) 
 Thomas Weiberg: ... wie immer Deine Dona. Verlobung und Hochzeit des letzten deutschen Kaiserpaares. Isensee-Verlag, Oldenburg 2007, 

Pautan luar



Kategori:Kelahiran 1846
Kategori:Kematian 1923
Kategori:Kerabat Saxe-Coburg dan Gotha (United Kingdom)
Kategori:Kerabat Augustenburg
Kategori:Puteri British
Category:Companions of the Order of the Crown of India
Category:Dames Grand Cross of the Order of the British Empire
Kategori:Ahli Palang Merah Diraja
Category:Ladies of the Royal Order of Victoria and Albert
Category:Dames of the Order of Louise
Kategori:Pemakaman di Tanah Makam Diraja, Frogmore
Kategori:Orang dari Old Windsor
Kategori:Wanita dari zaman Victoria